দমদম
দমদম ভারতের পশ্চিমবঙ্গ রাজ্যের উত্তর ২৪ পরগনা জেলার একটি শহর ও পৌরসভা এলাকা। এটি কলকাতা পৌর এলাকার উত্তর-পশ্চিম সীমান্তে অবস্থিত একটি শহর। শহরে কিছু কলকারখানা থাকলেও এটি মূলত কলকাতা শহরের একটি শহরতলী। দমদম শহরের প্রান্ত থেকে ভূগর্ভস্থ ট্রেন বা মেট্রোর মাধ্যমে কলকাতা শহর যাওয়া যায়। এছাড়াও এখান থেকে সড়কপথে ও রেলপথেও কলকাতা যাওয়া যায়। দমদম শহরে কলকাতা বিমানবন্দর তথা নেতাজি সুভাষচন্দ্র বসু আন্তর্জাতিক বিমানবন্দর অবস্থিত।